L'Ajuntament de Sagunt homenatja els seus treballadors jubilats d'enguany
23 de desembre 2020

![](/media/p05hnqcs/63-img_3502_c.jpg)  
  

L'Ajuntament de Sagunt ha homenatjat este matí els 10 treballadors jubilats d'enguany. Com és tradició, l'Ajuntament ha celebrat un acte en el Saló de Plens dedicat a aquelles persones que han emprat part de la seua vida laboral a prestar servici a la ciutadania.

L'alcalde de Sagunt, Darío Moreno, ha entregat una placa commemorativa a les persones que s'han jubilat en 2020 i que han assistit a l'acte, que són José García Romero, José Luis Pastor Martí, María José Chacón Morlesín, José Vicente Gimeno Graullera, Manuel Olmos Alapont, Francisco Gonzalbo Palau, Francisco Ballester Vallés, a més d'Antoni Navarro Redondo, Vicenta Catalá Sanchis i Francisco Crispín Sanchis que no han pogut assistir a l'acte.

Moreno ha agraït en nom de tot l'Equip de Govern «**la gran labor que heu dut a terme durant tots estos anys, tota la vostra trajectòria de treball per la ciutadania, de treball per esta ciutat. Crec que 2020 ha sigut un any complicat, però també ha sigut un any en què el concepte de servici públic ha cobrat un nou valor més que mai**». El primer edil ha assegurat que «**tothom té la seua funció dins de l'organització i tothom ajuda d'una forma o una altra perquè la vida dels ciutadans i de les ciutadanes de Sagunt siga millor**».

Quant a la labor del funcionariat en 2020, «**ha sigut un any de mesures excepcionals, però no cal apartar la mirada d'eixa gran labor que s'ha dut a terme per part de l'Ajuntament, per part de vosaltres, i nosaltres els polítics som conscients que si no fóra per vosaltres, no podríem dur a terme res del nostre full de ruta, dels nostres acords de govern**». Finalment, el primer edil ha donat les gràcies «**en nom d'esta Corporació, però també en nom de Corporacions anteriors, perquè gràcies al vostre treball s'han pogut dur a terme els avanços que ha fet esta ciutat**».​

  

![](/media/v5pl3vbn/63-img_3511_c1.jpg)_​José García Romero_

_![](/media/ecllizzx/63-img_3514_c2.jpg)José Luis Pastor Martí_

![](/media/i4fgnmfl/63-img_3522_c3.jpg)_María José chacón Morlesín_

  

![](/media/q3oldb3o/63-img_3524_c4.jpg)  
_José Vicente Gimeno Graullera_ 

_![](/media/fwqn1el3/63-img_3525_c5.jpg)Manuel Olmos Alapont_

_![](/media/mbol4fqe/63-img_3531_c6.jpg)Raúl Pérez Maestro, en representació de Vicenta Catalá Sanchis_

_![](/media/rzgplpg2/63-img_3532_c7.jpg)Francisco Gonzalbo Palau_

_![](/media/qbwhh4wh/63-img_3537_c8.jpg)Francisco Ballester Vallés_

_![](/media/rlvhrk5x/63-img_3544_c.jpg)_  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-homenatja-els-seus-treballadors-jubilats-d-enguany-1/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-homenatja-els-seus-treballadors-jubilats-d-enguany-1/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-homenatja-els-seus-treballadors-jubilats-d-enguany-1/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-homenatja-els-seus-treballadors-jubilats-d-enguany-1/)